|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 31.oktobrī** |  **Nr. GND/2024/** |
|  |  **(protokols Nr. ; .p.)** |

**Par iesniegumu servitūta ceļa atzīmes dzēšanai zemes vienībā**

**ar kadastra apzīmējumu 5044 014 0591 izskatīšanu**

Gulbenes novada pašvaldībā saņemts SIA “Vidzemes lauki”, reģistrācijas numurs 44103076950, juridiskā adrese: Ģertrūdes iela 10-9, Rīga, LV-1010, kuru uz SIA “Vidzemes lauki”, reģistrācijas numurs 44103076950, juridiskā adrese: Ģertrūdes iela 10-9, Rīga, LV-1010, 2024.gada 5.janvārī izdotas Pilnvaras Nr. AZ3/24-2-3 pamata (turpmāk – iesniedzējs) pārstāv [...], 2024.gada 1.oktobra iesniegums (Gulbenes novada pašvaldībā saņemts 2024.gada 1.oktobrī un reģistrēts ar Nr. GND/4.18/24/3318-V), kurā tiek lūgts pieņemt lēmumu par servitūta ceļa atzīmes dzēšanu zemes vienībā ar kadastra apzīmējumu 5044 014 0591.

Īpašuma tiesības uz nekustamo īpašumu ar nosaukumu “Skalbes”, kadastra numurs 5044 014 0108, kura sastāvā ietilpst zemes vienības ar kadastra apzīmējumu 5044 014 0591, adrese: “Skalbes”, Beļavas pagasts, Gulbenes novads nostiprinātas Vidzemes rajona tiesa Beļavas pagasta zemesgrāmatas nodalījums Nr.396 (2014.gada 16.jūnija Vidzemes rajona tiesas lēmums, žurnāls Nr.300003656257).

Iesniedzējs lūdz dzēst atzīmi par servitūta ceļu, kas noteikts nekustamā īpašuma Beļavas pagastā ar nosaukumu “Skalbes”, kadastra numurs 5044 014 0108, sastāvā ietilpstošajā zemes vienībā ar kadastra apzīmējumu 5044 014 0591 (turpmāk – Nekustamais īpašums), un zemes robežas plānā atzīmēts kā apgrūtinājums:

- plānā atzīmēts ar Nr.2 – servitūta tiesības uz braucamo ceļu 0,19 ha, pa kuru tiek nodrošināta piekļuve pie nekustamā īpašuma “Asteres”, Beļavas pagastā, Gulbenes novadā, kadastra numurs 5044 014 0053, sastāvā ietilpstošās zemes vienības ar kadastra apzīmējumu 5044 014 0053, taču šai zemes vienībai piekļuve iespējama arī no Blaumaņa ielas pa Asarupes ielu un Gulbenes novada pašvaldības ceļu “Asarupes ceļš”, inženierbūves kadastra apzīmējums 5044 014 0539 001;

- plānā atzīmēts ar Nr.2 – servitūta tiesības uz braucamo ceļu 0,19 ha, pa kuru tiek nodrošināta piekļuve pie nekustamā īpašuma “Ojāri”, Beļavas pagastā, Gulbenes novadā, kadastra numurs 5044 014 0110, sastāvā ietilpstošās zemes vienības ar kadastra apzīmējumu 5044 014 0110, taču šai zemes vienībai piekļuve iespējama arī no Valsts reģionālā autoceļa P35 Gulbene-Balvi-Viļaka-Krievijas robeža (Vientuļi) pa Gulbenes novada pašvaldības ceļu - “Asarupes ceļš”, inženierbūves kadastra apzīmējums 5044 014 0539 001.

Saskaņā ar Administratīvā procesa likuma 14.1 pantu, noteikts, ka iestāde un tiesa, pieņemot lēmumus, ievēro objektivitāti un dod procesa dalībniekiem pienācīgu iespēju izteikt savu viedokli un iesniegt pierādījumus, proti, ir nepieciešams noskaidrot visu iesaistīto pušu viedokļus. Gulbenes novada pašvaldība 2024.gada 16.oktobrī nosūtīja vēstules:

* saskaņā ar Beļavas pagasta zemesgrāmatas nodalījuma Nr. 568 ierakstu nekustamā īpašuma “Asteres”, Beļavas pagastā, Gulbenes novadā, kadastra numurs 5044 014 0053, īpašnieks ir [...], kuram Gulbenes novada pašvaldība 2024.gada 16.oktobrī nosūtīja vēstuli ar lūgumu rakstiski sniegt viedokli līdz 2024.gada 19.novembrim par ceļa servitūta atzīmes dzēšanu;
* saskaņā ar Beļavas pagasta zemesgrāmatas nodalījuma Nr.100000387900 ierakstu nekustamā īpašuma “Ojāri”, Beļavas pagastā, Gulbenes novadā, kadastra numurs 5044 014 0110, īpašnieks ir [...], kuram Gulbenes novada pašvaldība 2024.gada 16.oktobrī nosūtīja vēstuli ar lūgumu rakstiski sniegt viedokli līdz 2024.gada 19.novembrim par ceļa servitūta atzīmes dzēšanu.

Saskaņā ar Administratīvā procesa likuma 64. panta pirmo daļu iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā – īsāks termiņš administratīvā akta izdošanai.

Atbilstoši Administratīvā procesa likuma 64. panta otrajā daļā noteiktajam, ja objektīvu iemeslu dēļ šā panta pirmajā daļā noteikto termiņu nav iespējams ievērot, iestāde to var pagarināt uz laiku, ne ilgāku par četriem mēnešiem no iesnieguma saņemšanas dienas, par to paziņojot iesniedzējam. Ja nepieciešama ilgstoša faktu konstatācija, administratīvā akta izdošanas termiņu ar motivētu lēmumu, par to paziņojot iesniedzējam, var pagarināt līdz gadam tā iestāde, kurā administratīvo aktu var apstrīdēt, bet, ja šādas augstākas iestādes nav vai tā ir Ministru kabinets, lēmumu pieņem tās iestādes vadītājs, kura izdod administratīvo aktu. Lēmumu par termiņa pagarināšanu var apstrīdēt un pārsūdzēt. Tiesa sūdzību izskata rakstveida procesā.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Pašvaldību likuma 10.panta pirmās daļas 21.punktu, Administratīvā procesa likuma 14.1 pantu, 64.panta otro daļu, un ņemot vērā Attīstības un tautsaimniecības komitejas ieteikumu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. PAGARINĀT administratīvā akta izdošanas termiņu līdz 2025.gada 31.janvārim.

2.Lēmumu nosūtīt: SIA “Vidzemes lauki” uz elektroniskā pasta adresi: abm@abm.lv.

3.Lēmumu var pārsūdzēt 1 (viena) mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses.

Gulbenes novada pašvaldības domes priekšsēdētājs A.Caunītis